אלפרד קובין

אלפרד לאופולד איזידור קובין (בגרמנית: Alfred Leopold Isidor Kubin; 10 באפריל 1877 – 20 באוגוסט 1959) היה מוציא לאור, מאייר וכותב מזדמן. קובין נחשב לנציג חשוב של סימבוליזם ואקספרסיוניזם.

== ביוגרפיה ==
קובין נולד בבוהמיה בעיירה לייטמריץ (ליטומיריצה ), באימפריה האוסטרו-הונגרית. בין השנים 1892–1896 הוא למד אצל צייר הנוף אלואה באר, אף שלמד זמן קצר. בשנת 1896, הוא ניסה להתאבד על קבר אמו, ותפקידו בצבא האוסטרי נמשך רק שנה שהסתיימה בהתמוטטות עצבים.<ref></ref>

בשנת 1898 החל קובין בתקופת לימודים אמנותית באקדמיה פרטית שהונהגה על ידי הצייר לודוויג שמיט-רוטה, לפני שנרשם לאקדמיה במינכן בשנת 1899, אבל לא סיים את לימודיו שם. במינכן גילה קובין את יצירותיהם של אודילון רדון, אדוורד מונק, ג'יימס אנסור, הנרי דה גרוקס ופליסיאן רופס. הוא הושפע עמוקות מהדפסים של מקס קלינגר, ואחר כך סיפר: "כאן נפתחה אלי האמנות החדשה, שהציעה משחק חופשי לביטוי הדמיוני של כל עולם התחושות המתקבל על הדעת... נשבעתי שאני אקדיש את חיי ליצירת עבודות דומות". טכניקת האקווטינט בה השתמשו קלינגר וגויה השפיעה על סגנון עבודותיו בתקופה זו, שהן בעיקר רישומי דיו של נושאים פנטסטיים, לעיתים קרובות מקאבריים. קובין הפיק מספר קטן של ציורי שמן בשנים 1902–1910, אך לאחר מכן תפוקתו כללה רישומי עט ודיו, צבעי מים וליטוגרפיות. בשנת 1911 הוא נקשר לקבוצת "הפרש הכחול" (Blaue Reiter) והציג איתה בגלריה דר שטורם בברלין בשנת 1913. לאחר אותה תקופה הוא איבד קשר עם האוונגרד האמנותי.

קובין נחשב לנציג חשוב של הסמבוליזם והאקספרסיוניזם והוא ידוע בפנטזיות חשוכות, ספקטרליות, סמליות, המורכבות לעיתים קרובות מסדרות ציור נושאיות. כמו אוסקר קוקושקה ואלברט פריז גוטרסלו, גם לקובין היה כישרון אמנותי וגם ספרותי. הוא אייר בין השאר את עבודותיהם של אדגר אלן פו, הופמן ופיודור דוסטויבסקי. קובין אייר גם את מגזין הפנטזיה הגרמני Der Orchideengarten.<ref></ref>

משנת 1906 ועד מותו הוא חי בבית אחוזה מהמאה ה-12 באוסטריה עילית. בשנת 1938, באנשלוס של אוסטריה וגרמניה הנאצית, הוכרזה עבודתו כ"אמנות מנוונת",<ref>Karl-Heinz Meissner, Alfred Kubin, Städtische Galerie im Lenbachhaus München, Edition Spangenberg, 1990 (p.114).</ref> אך הוא הצליח להמשיך לעבוד במהלך מלחמת העולם השנייה.

== הצד השני ==
יצירתו הכתובה היחידה של קובין הייתה "Die andere Seite" (מגרמנית: "הצד השני") (1908), רומן פנטסטי המתרחש בארץ דמיונית מוזרה.<ref>"Artist creates a nightmare novel". The Canberra Times. Australian Capital Territory, Australia. 24 October 1970. p. 13.</ref> ברומן קיימת אווירה של אבסורד קלסטרופובי בדומה לכתביו של פרנץ קפקא, שהתפעל מהספר.<ref>Franz Rottensteiner,The Fantasy Book: An Illustrated History from Dracula to Tolkien (p. 143) Collier Books, 1978</ref> האיורים לספר יועדו במקור ל"גולם" מאת גוסטב מירינק, אך מאחר שספר זה התעכב, קובין העביר את איוריו לרומן משלו.

== גלריה ==
<gallery mode="packed" heights="170px">
File:Der Staat by Alfred Kubin (1899-1900).jpg| המדינה
File:Jede nacht besucht uns ein traum.jpg| חלום שכיח
File:The past forgotten swallowed.jpg| עבר שלא נבלע
File:The lady on the horse.jpg| הגברת על הסוס
File:The last king.jpg| המלך האחרון
File:The moment of birth.jpg|רגע הלידה
File:Siberian fairy tale.jpg|אגדה סיבירית
File:Angst by Alfred Kubin.jpg| חרדה
File:Black mass.jpg| מסה שחורה
</gallery>

== קישורים חיצוניים ==

* 
* 

== הערות שוליים ==

קטגוריה:ציירים גרמנים
קטגוריה:אישים שניסו לשים קץ לחייהם וכשלו
קטגוריה:גרמנים שנולדו ב-1877
קטגוריה:גרמנים שנפטרו ב-1959